Казан марафоны

Казан марафоны () —  2015 елдан башлап Казанда ел саен үткәрелә торган йөгерү буенча ярыш. Үз эченә марафон дистанциясен, 21,1 км, 10 км һәм 3 км кертә. Марафонда профессиональ спортчылар һәм әлеге спорт төрен яратучылар катнаша. TIMERMAN спорт чаралары сериясе бренды астында уздырыла. Якшәмбе, май аенда үткәрелә.

 Тарих 

 Казан марафонын оештыручылар 
Марафон Вадим Янгиров җитәкчелегендә «Спорт проектларын гамәлгә ашыру үзәге» коммерцияле булмаган автоном оешма тарафыннан тормышка ашырыла. Оештыру комитеты буларак шулай ук Татарстан Республикасының җиңел атлетика федерациясе, Татарстан Республикасы Хөкүмәте һәм Казан шәһәре администрациясе катнаша.

 Казан марафоны — 2015 
2015 елның 11 мае Казан Марафоны кысаларында дөнья чемпионатында катнашучыларны сайлап алу белән марафонлы йөгерү буенча Россия чемпионаты уза. Катнашучыларга сайлап алу өчен өч дистанция тәкъдим ителә: классик Олимпия марафоны — 42,2 км, ярыммарафон һәм 5 км. Ярышларда барлыгы 2246 кеше катнашкан. «Казан марафоны» Бөек Ватан сугышында җиңүнең 70 еллыгын бәйрәм итүгә багышлана.

 Казан марафоны — 2016 
2016 елның 15 маенда Казанда социаль юнәлештәге иң зур спорт чараларының берсе — «Казан Марафоны — 2016. Үзеңне тикшер!» дип исемләнгән, СПИД/ВИЧ инфекцияне профилактикалауга багышланган марафон уза.

Йөгерештә барлыгы 38 илдән вәкилләр катнаша. Төп марафон дистанциясеннән тыш, 21,1 км һәм 10 км йөгерешләр уза. 3 чакрымга йөгерүдә Татарстан Республикасы Президенты Рөстәм Миңнеханов һәм җырчы Вера Брежнева катнаша.

 Казан марафоны — 2017 
Казан марафоны — 2017 икенче ел рәттән «TATAR.RUN» җиңел атлетика узышларының спорт сериясе кысаларында үткәрелә. Ярышларда 10 меңгә якын кеше, 22 илдән вәкилләр катнаша. 4 дистанциядә ярышалар: 3 км, 10 км, 21,1 км һәм 42,2 км.

 Казан марафоны — 2018 
мини|Казан марафоны — 20182018 елда Казан марафонында дөньяның 28 иленнән 10 меңгә якын кеше катнаша. Катнашучыларга сайлап алу өчен 4 дистанция тәкъдим ителә: 3 км, 10 км, 21,1 км һәм 42,2 км. Массакүләм йөгерештә Татарстан Республикасы Президенты Рөстәм Миңнеханов, «Матч ТВ» спорт телеканалының генераль продюсеры Тина Канделаки, шулай ук Татарстан Республикасы министрлыклары һәм ведомстволары җитәкчеләре катнашкан. Татарстан Республикасы юстиция министры Рөстәм Заһидуллин һәм җәмәгать судьялары эшчәнлеген тәэмин итү бүлегенең әйдәүче белгече Татьяна Свиридова 10 чакрым дистанциягә йөгерүдә катнаша.

Аерым йөгерештә коляскадагы спортчылар катнашалар, алар 21.1 км дистанцияне бер сәгать эчендә уза.

 Казан марафоны — 2019 
2019 елның 4-5 маенда Казанда Ак Барс Банк Казан марафоны уза, ул дөньяның 32 иленнән вәкилләр: йөгерү фанатларын һәм марафон буенча Россия чемпионатында катнашучы профессиональ спортчыларын җыя.

«Марафон бик ошады. Бүген трасса да сокландырды: без шәһәрнең барлык истәлекле урыннарын диярлек эләктердек һәм иң мөһиме, моны бер әйләнешкә эшләдек. Казан марафоны елдан-ел арта һәм яхшырак, тәҗрибәгә әверелә бара. Бу сизелерлек», — дип әйтә марафон буенча Россия чемпионы Степан Киселев.
 Казан марафоны җиңүчеләре 
ЕлҖиңүчеҖиңүчеИсемИлВакытИсемИлВакыт2019Степан КиселёвРоссия2:12.56Сардана ТрофимоваРоссия2:31.312018Артём АлексеевРоссия2:17.45Татьяна АрясоваРоссия2:36.042017Алексей ТрошкинРоссия2:16.22Татьяна АрясоваРоссия2:31.122016Андрей СафроновРоссия2:18.27Татьяна АрясоваРоссия2:33.372015Юрий ЧечунРоссия2:14.11Сардана ТрофимоваРоссия2:29.29

 Марафон трассасы 
мини|Казан марафоны — 2018 трассасы
Марафон трассасы Казанның иң истәлекле урыннары аша уза: Кремль, Казансу елгасы яры, Су спорт төрләре сарае, «Казан» гаилә үзәге, «Пирамида» мәдәни-күңел ачу комплексы, Кабан күле, Миллениум күпере, Карл Маркс урамы, Кирмән яр буе урамы, Ленин бакчасы, Казан циркы һәм башкалар.

 Трассаны үзгәртү 
2018 елда катнашучылар 42,2 км дистанциясен беренче тапкыр бер әйләнешкә уздылар. Оештыручылар билгеләп үткәнчә, 2018 елда узган дистанция маршрутын шактый яхшыртканнар — катнашучыларны күбрәк озын участоклар һәм азрак кискен борылышлар көткән.

Бөтен дистанция йөгерүчеләр өчен тулысынча ябылган була.
 Хәйриячелек 
мини|Роналд Макдоналд йорты2015 елдан оешма социаль проектларга ярдәм итүгә аерым игътибар бирә.

 2015 ел — Ретта синдромлы балаларга ярдәм итү.
 2016 ел — СПИД/ВИЧ инфекцияле кешеләргә игътибарны җәлеп итү.
 2017 ел — ак барслар юкка чыгу проблемасына игътибарны җәлеп итү.
 Шулай ук 2017 елдан башлап Казан марафоны Роналд Макдоналд йорты белән тыгыз элемтәдә тора. 2018 елгы Казан Марафоны кысаларында Роналд Макдоналд йорты командасы җыела, аны оештыру взносы хәйрия оешмасына тапшырыла. Шулай ук җыелган акчаларның бер өлеше (барлык стартларның 7% ы) Роналд Макдоналд йортына күчерелә.

 Корпоратив лига 
мини|Корпоратив лигаСтартларның иң мөһим элементларының берсе булып Корпоратив лига була. Аның төп максаты — Татарстан Республикасы предприятиеләре һәм оешмалары командаларының массакүләм спорт чараларында бергә катнашу өчен шартлар тудыру. 2018 елда марафонны үткәрү нәтиҗәләре буенча Корпоратив лига кысаларында Республиканың гына түгел, Россия регионнарының һәм БДБ илләре компанияләре һәм предприятиеләре арасыннан 55 команда катнаша.

Корпоратив лига катнашучыларның барысы да, оешмада эшләүче хезмәткәрләр санына карап, дивизионнарга бүленә. Дивизион җиңүчесе булу өчен иң күп балл җыярга кирәк. Катнашучы теләсә кайсы дистанцияне тизрәк узса, аңа күбрәк баллар бирәләр.

 Искәрмәләр 

 Мәкаләләр 





 Сылтамалар 

 Казан марафонының рәсми сайты

Марафоннар